text: [{"text_idx": "#000000", "text": "Ti\u0301ggju a\u0301r eftir, at seinasta bo\u0301kin i\u0301 Hungursleikar\u00f8\u00f0ini hja\u0301 Suzanne Collins var\u00f0 u\u0301tgivin, er ein ny\u0301ggj bo\u0301k eftir sama h\u00f8vund a\u0301 ga\u0301ttini um va\u0301ri\u00f0 2020. Talan er um fyrstu bo\u0301kina i\u0301 einum ny\u0301ggjum tri\u0301verki. Sum naka\u00f0 heilt serligt vo\u0301ru F\u00f8royar partur av heimsu\u0301tga\u0301vudegnum."}, {"text_idx": "#000001", "text": "Vanliga fer ty\u0301\u00f0ingin av sli\u0301kum bo\u0301kum i\u0301 gongd, beint sum upprunabo\u0301kin ver\u00f0ur u\u0301tgivin. Hesa fer\u00f0 var\u00f0 hinvegin ty\u0301tt, me\u00f0an si\u0301\u00f0stu hendur vo\u0301r\u00f0u lagdar a\u0301 upprunabo\u0301kina. Ti\u0301 var 19. mai i\u0301 2020 ein serstakur dagur. Ta\u0301 kundu spentir f\u00f8royskir lesarar keypa s\u00e6r fyrstu bo\u0301kina i\u0301 ny\u0301ggja tri\u0301verkinum - a\u0301 f\u00f8royskum."}, {"text_idx": "#000002", "text": "Fyrr i\u0301 a\u0301r pra\u0301ta\u00f0u Silja Aldudo\u0301ttir fra\u0301 Bo\u0301kadeildini, ty\u0301\u00f0ari Bergur Rasmussen, og ein tru\u0301gvur lesari og fjeppari av bo\u0301kunum, Anny Poulsen, um bo\u0301kina i\u0301 u\u0301tvarpssendingini No\u0301n. Tey semjast um, at ta\u00f0 hevur no\u0301gv at siga, at bo\u0301kin beinanvegin kann lesast a\u0301 f\u00f8royskum. Hetta millum anna\u00f0 ti\u0301, at teir a\u0301gry\u0301tnu fjeppararnir vilja sleppa at lesa framhaldi\u00f0 so skjo\u0301tt, sum restin av heiminum f\u00e6r hendan m\u00f8guleikan."}, {"text_idx": "#000003", "text": "17 a\u0301ra gamla Anny telist millum o\u0301tolnu og spentu lesararnar. Hon sigur seg hava lisi\u00f0 hinar b\u00f8kurnar hja\u0301 Suzanne Collins a\u0301 enskum og hetta vera fyrstu fer\u00f0, at hon lesur eina av bo\u0301kunum a\u0301 f\u00f8royskum. Hon leggur afturat, at ta\u00f0 var eftir, at hon hev\u00f0i lisi\u00f0 Harry Potter b\u00f8kurnar, at hon fo\u0301r i\u0301 holt vi\u00f0 Hungursleikirnar: \u201dM\u00e6r da\u0301mdi ikki so v\u00e6l at lesa, fyrr enn eg las Harry Potter. Fra\u0301 ta\u0301 og til nu\u0301 eri eg farin at lesa no\u0301gv.\u201d"}, {"text_idx": "#000004", "text": "Anny er ikki einasti lesarin, i\u00f0 er burtur i\u0301 bo\u0301kunum hja\u0301 Suzanne Collins. Higartil hevur amerikanski rith\u00f8vundurin fingi\u00f0 heili trettan hei\u00f0ursl\u00f8nir fyri r\u00f8\u00f0ina, og filmar eru gj\u00f8rdir um undanfarna tri\u0301verki\u00f0, sum kom u\u0301t a\u0301 fleiri enn 50 ma\u0301lum. Samb\u00e6rt Anny hevur r\u00f8\u00f0in fingi\u00f0 so go\u0301\u00f0a mo\u0301tt\u00f8ku, ti\u0301 perso\u0301nsly\u0301singarnar eru so neyvar, og sum lesari gerst tu\u0301 av teirri ors\u00f8k go\u0301\u00f0/ur vi\u00f0 teir. Harumframt heldur hon sum heild s\u00f8guna vera so sera spennandi. Anny da\u0301mar eisini betur b\u00f8kurnar enn filmarnar: \u201dI\u0301 bo\u0301kunum veit man meiri um, hvat perso\u0301narnir hugsa, og so l\u00e6rir man teir betur at kenna.\u201d Bergur Rasmussen, ty\u0301\u00f0ari, tekur undir vi\u00f0, at perso\u0301narnir eru ein dri\u0301vmegi i\u0301 s\u00f8guni, og at hetta kemur til sjo\u0301ndar, ta\u0301 tu\u0301 sum lesari heppar upp a\u0301 eitt nu\u0301 Katniss."}, {"text_idx": "#000005", "text": "Ho\u0301ast vit eru st\u00f8dd i\u0301 einum veruleikafjarum heimi i\u0301 bo\u0301kunum hja\u0301 Suzanne Collins, benda lesaraupplivingarnar hja\u0301 Anny og Bergi a\u0301, at b\u00f8kurnar vi\u00f0 dju\u0301pa innlitinum i\u0301 perso\u0301narnar gerast vi\u00f0komandi og alheimsligar. M\u00f8guliga er hetta ein ors\u00f8k til, at r\u00f8\u00f0in er vor\u00f0in eitt altjo\u0301\u00f0a fyribrigdi, sum Silja Aldudo\u0301ttir eisini kallar hana. Samb\u00e6rt Silju fra\u0301 Bo\u0301kadeildini kemst go\u0301\u00f0a mo\u0301tt\u00f8kan av r\u00f8\u00f0ini eisini av, at hon sny\u0301r seg um sto\u0301r evni sum etikk, vald og kri\u0301ggj, samstundis sum hon er krydda\u00f0 vi\u00f0 evnum sum vinalag og k\u00e6rleika."}, {"text_idx": "#000006", "text": "Lurta eftir allari samr\u00f8\u00f0uni her! Og les meiri um b\u00f8kurnar hja\u0301 Suzanne Collins ni\u00f0anfyri."}, {"text_idx": "#000007", "text": "Ri\u0301man um sangfuglar og slangur"}, {"text_idx": "#000008", "text": "I\u0301 hesi fyrstu bo\u0301k i\u0301 ny\u0301ggja tri\u0301verkinum lesa vit um Coriolanus Snow. Hesin 18 a\u0301ra gamli unglingi ger seg til rei\u00f0ar at vera veglei\u00f0ari i\u0301 Hungursleikunum, sum skjo\u0301tt skulu setast i\u0301 gongd. I\u0301 a\u0301r fer at vera 10. fer\u00f0, at leikirnir vera. Hetta merkir, at vit eru farin 64 a\u0301r aftur i\u0301 ti\u0301\u00f0ina i\u0301 mun til fyrstu bo\u0301kina i\u0301 fyrru r\u00f8\u00f0ini um Katniss. Tann einafer\u00f0 so m\u00e6ta Snow-\u00e6ttin hevur mist si\u0301na tignarst\u00f8\u00f0u, og lagna teirra hongur i\u0301 einum kl\u00f8num tra\u0301\u00f0i. Ti\u0301 noy\u00f0ist Coriolanus at seta alt upp a\u0301 sp\u00e6l fyri at vinna i\u0301 Hungursleikunum."}, {"text_idx": "#000010", "text": "Vit eru st\u00f8dd i\u0301 einum framti\u0301\u00f0ar marrusamfelag, sum kallast Panem. H\u00f8vu\u00f0ssta\u00f0urin i\u0301 Panem eitur Capitol, og runt um h\u00f8vu\u00f0ssta\u00f0in eru hinar sy\u0301slurnar. Sto\u0301rur munur er a\u0301 ri\u0301ka h\u00f8vu\u00f0ssta\u00f0num og teimum fa\u0301t\u00e6ku sy\u0301slunum, og av teirri ors\u00f8k gj\u00f8rdu sy\u0301slurnar fyri 70 a\u0301rum si\u0301\u00f0ani uppreistur mo\u0301ti Capitol. Sy\u0301slurnar taptu hetta kri\u0301ggi\u00f0, og fyri at revsa sy\u0301slurnar fyri uppreisturin ver\u00f0ur a\u0301 hv\u00f8rjum a\u0301ri skipa\u00f0 fyri einum sp\u00e6li, i\u00f0 kallast Hungursleikirnir. Ein genta og ein drongur fra\u0301 hv\u00f8rjari sy\u0301slu luttaka og skulu b\u00f8ta um t\u00e6r syndir, sy\u0301slurnar hava gj\u00f8rt mo\u0301tvegis Capitol i\u0301 farnari ti\u0301\u00f0. I\u0301 hesi fyrstu bo\u0301k i\u0301 r\u00f8\u00f0ini lesa vit um 16 a\u0301ra gomlu Katniss, i\u00f0 sleppur at berjast fyri li\u0301vinum i\u0301 Hungursleikunum, har bara ein kann vinna."}, {"text_idx": "#000011", "text": "Nummar tvey av trimum bo\u0301kum um Katniss, sum heilt o\u0301v\u00e6nta\u00f0 hevur vunni\u00f0 a\u0301rligu Hungursleikirnar saman vi\u00f0 Peeta. Vandi er fyri uppreistri, og r\u00e6\u00f0slusligin varnast Katniss og Peeta, at ta\u00f0 eru tey, sum hava fest i\u0301! Og \u00f8\u00f0i er komin i\u0301 Capitol, sum vil hava hevnd."}, {"text_idx": "#000012", "text": "Katniss Everdeen er enn a\u0301 li\u0301vi, ho\u0301ast hon tv\u00e6r fer\u00f0ir hevur tiki\u00f0 lut i\u0301 Hungursleikunum. Men Gale er fly\u0301ddur, og Capitol hevur fanga\u00f0 Peeta. I\u0301 Sy\u0301slu 13 ver\u00f0ur uppreistur fyrireika\u00f0ur. Men skal uppreisturin eydnast, noy\u00f0ist Katniss at seta li\u0301v si\u0301tt i\u0301 ve\u00f0. Hon er tann, sum skal taka a\u0301byrgdina av, at ein ho\u0301pur av fo\u0301lki letur li\u0301v. Hon skal tryggja framti\u0301\u00f0ina hja\u0301 Panem, ti\u0301 hon er Bo\u00f0kveggjan."}, {"text_idx": "#000013", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}, {"text_idx": "#000014", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000015", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]